CELEX: 21991A1129(01)
Language: el
Date: 1991-11-25 00:00:00
Title: Πρωτόκολλο για την εξακολούθηση της ισχύος του διακανονισμού που αναφέρεται στο διεθνές εμπόριο των κλωστοϋφαντουργικών

Avis juridique important

|

21991A1129(01)

Πρωτόκολλο για την εξακολούθηση της ισχύος του διακανονισμού που αναφέρεται στο διεθνές εμπόριο των κλωστοϋφαντουργικών  

Επίσημη Εφημερίδα αριθ. L 327 της 29/11/1991 σ. 0032

ΠΡΩΤΟΚΟΛΛΟ ΓΙΑ ΤΗΝ ΕΞΑΚΟΛΟΥΘΗΣΗ ΤΗΣ ΙΣΧΥΟΣ ΤΟΥ  ΔΙΑΚΑΝΟΝΙΣΜΟΥ ΠΟΥ ΑΝΑΦΕΡΕΤΑΙ ΣΤΟ ΔΙΕΘΝΕΣ ΕΜΠΟΡΙΟ ΚΛΩΣΤΟΫΦΑΝΤΟΥΡΓΙΚΩΝΤΑ ΜΕΡΗ του  διακανονισμού που αναφέρεται στο διεθνές εμπόριο κλωστοϋφαντουργικών (εφεξής καλούμενος  «διακανονισμός» ή «ΣΠΙ»), ΕΝΕΡΓΩΝΤΑΣ σύμφωνα με την παράγραφο 5 του άρθρου 10 του διακανονισμού, ΕΠΙΒΕΒΑΙΩΝΟΝΤΑΣ ότι εξακολουθούν να ισχύουν οι διατάξεις του διακανονισμού που αφορούν την  αρμοδιότητα της επιτροπής κλωστοϋφαντουργικών και του οργάνου επιτήρησης των κλωστοϋφαντουργικών  και  ΑΚΟΛΟΥΘΩΝΤΑΣ την απόφαση της επιτροπής κλωστοϋφαντουργικών που εκδόθηκε στις 31 Ιουλίου 1991: ΣΥΜΦΩΝΟΥΝ τα ακόλουθα: 1.  Ο διακανονισμός, συμπεριλαμβανομένων των συμπερασμάτων της επιτροπής κλωστοϋφαντουργικών που  εγκρίθηκαν στις 31 Ιουλίου 1986, όπως τροποποιήθηκε από το πρωτόκολλο του 1989 για την τροποποίηση  του πρωτοκόλλου του 1986 περί παρατάσεως του διακανονισμού που αναφέρεται στο διεθνές εμπόριο  κλωστοϋφαντουργικών, εξακολουθεί να ισχύει για νέα περίοδο 17 μηνών, μέχρι τις 31 Δεκεμβρίου 1992. 2.  Το παρόν πρωτόκολλο θα κατατεθεί στο γενικό διευθυντή των συμβαλλομένων μερών της Γενικής  Συμφωνίας Δασμών και Εμπορίου. Θα είναι ανοικτό προς αποδοχή, με υπογραφή ή με άλλο τρόπο, από τα  μέρη του διακανονισμού, από τις άλλες κυβερνήσεις που αποδέχονται το διακανονισμό ή προσχωρούν σε  αυτόν σύμφωνα με τις διατάξεις του άρθρου του 13, και από την Ευρωπαϊκή Οικονομική Κοινότητα. 3.  Το παρόν πρωτόκολλο αρχίζει να ισχύει την 1η Αυγούστου 1991 για τα μέρη που θα το έχουν  αποδεχθεί την ημερομηνία αυτή και, για κάθε μέρος που θα το αποδεχθεί σε μεταγενέστερη ημερομηνία,  αρχίζει να ισχύει την ημερομηνία αυτής της αποδοχής. Εφαρμόζεται προσωρινά, αφού ληφθούν υπόψη οι  συνταγματικές τους διαδικασίες ή/και νομοθετικές τους διαδικασίες επικύρωσης, από την 1η Αυγούστου  1991, από τα μέρη που θα το υπογράψουν με την επιφύλαξη της ολοκλήρωσης των συνταγματικών  διαδικασιών ή που θα κοινοποιήσουν στο θεματοφύλακα την πρόθεσή τους να το εφαρμόσουν προσωρινά την  ημερομηνία αυτή, και από τα άλλα μέρη από την ημερομηνία κατά την οποία θα το υπογράψουν ή θα  κοινοποιήσουν ότι θα το εφαρμόσουν προσωρινά. Έγινε στη Γενεύη στις τριάντα μία Ιουλίου χίλια εννιακόσια ενενήντα ένα σε ένα αντίτυπο στην  αγγλική, γαλλική και ισπανική γλώσσα 7 τα τρία κείμενα είναι εξίσου αυθεντικά.